Diari Oficial de la Generalitat Valenciana


Sumari del DOGV 5622, del 19-10-2007 (2007/12956)

RESOLUCIÓ de 10 d'octubre de 2007, del subsecretari de la Conselleria de Sanitat, per la qual obri el termini i establix el model de la sol·licitud d'inclusió en el sistema de carrera professional del personal de Salut Pública de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5622

Data del DOGV
:   19-10-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/12202


Data del document
:   10-10-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * qualificació del personal
    * professió sanitària
    * carrera professional
    * remuneració del treball

RESOLUCIÓ de 10 d'octubre de 2007, del subsecretari de la Conselleria de Sanitat, per la qual obri el termini i establix el model de la sol·licitud d'inclusió en el sistema de carrera professional del personal de Salut Pública de la Conselleria de Sanitat. [2007/12502]
Fent ús de la competència que tinc atribuïda per l'article 69 de la Llei 5/1983, de 30 de desembre, del Consell, com a cap del personal de la conselleria, i d'acord amb el que preveu el Decret 173/2007, de 5 d'octubre, del Consell, pel qual aprova el sistema de carrera professional del personal de Salut Pública de la conselleria de Sanitat, resolc:
Primer. Termini de presentació
El termini per a la presentació de les sol·licituds d'inclusió en el sistema de carrera professional del personal de Salut Pública de la conselleria de Sanitat s'inicia el 22 d'octubre de 2007.
Segon. Requisits
Pot formular esta sol·licitud el personal adscrit a l'estructura de Salut Pública de la conselleria de Sanitat o a algun dels organismes autònoms que en depenen que tinga els requisits següents:
a) Tindre la condició de personal fix adscrit a l'estructura de Salut Pública de la conselleria de Sanitat.
b) Tindre la consideració de personal sanitari d'acord amb el que disposa el Decret 71/1989, de 15 de maig, del Consell.
c) Estar en situació de servici actiu o en una situació distinta amb reserva de plaça o de lloc de treball en llocs de treball de personal sanitari adscrit a l'estructura de Salut Pública de la conselleria de Sanitat.
Tercer. Sol·licituds
Les persones interessades han de formular la sol·licitud segons el model que s'inclou com a annex, i que es troba a la seua disposició en les institucions en què presten servicis, i també en la web de la conselleria de Sanitat (www.san.gva.es).
Les sol·licituds s'han d'adreçar al director general de Recursos Humans o al director de Salut Pública del centre en què presten servicis. Es poden presentar en les unitats de personal de les institucions en què presten servicis, o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quart. Documentació
Amb la sol·licitud s'ha de presentar una certificació de servicis prestats en les administracions públiques.
Cinqué. Resolució de les sol·licituds i recursos
Les sol·licituds es resolen per delegació, i han d'indicar esta circumstància.
- Les resol el director general de Recursos Humans de la conselleria de Sanitat, per al personal de Salut Pública adscrit a la Direcció General de Salut Pública.
- Les resolen els directors de Salut Pública, per al personal destinat en els centres de Salut Pública.
Contra estes resolucions pot interposar-s'hi, abans del recurs contenciós administratiu, un recurs potestatiu davant el subsecretari de la conselleria de Sanitat.
València, 10 d'octubre de 2007.- El subsecretari: Alfonso Bataller Vicent.